
פרוטוקול מס' 27
מישיבת ועדת העבודה והרווחה
יום שלישי, ט"ז בחשוון התש"ס (26 באוקטובר 1999 ) שעה 09:00 





נוכחים:

           חברי הוועדה: 	דוד טל - היו"ר
			אילן גילאון
			חיים כץ





מוזמנים:	עו"ד נחמה פרלמן - סגנית היועץ המשפטי, משרד הבטחון
	גיא שמי                - אגף התקציבים, משרד האוצר
	מיכל רוזן             - עוזר שר התעשיה והמסחר

 		



יועץ משפטי:        משה בוטון		

מנהל/ת הוועדה:   שירלי אברמי

קצרנית:                 אסתר אלפיה




סדר היום:   הצעת חוק משפחות חיילים שניספו במערכה (תגמולים ושיקום)(תיקון מס' 21)
                      (שינוי בזכאות לבן משפחה של נספה), התשנ"ט 1999-.      


הצעת חוק משפחות חיילים שניספו במערכה (תגמולים ושיקום)(תיקון מס' 21)
    (שינוי בזכאות לבן משפחה של נספה), התשנ"ט1999- 


היו"ר דוד טל:

	בוקר טוב, אני פותח את ישיבת הוועדה. הנושא שעל סדר היום: החלת דין רציפות על הצעת חוק משפחות חיילים שנספו במערכה (תגמולים ושיקום)(תיקון מס' 21)(שינוי בזכאות לבן משפחה של נספה), התשנ"ט1999-. הצעת חוק זו הוגשה  לכנסת הקודמת על ידי חבר-הכנסת, דאז, רן כהן, ועברה בקריאה ראשונה.

	אני חושב שיש מקום להחיל דין הרציפות כי החוק חשוב, מדובר במספר מקרים ממש מזערי - שניים-שלושה בשנה - והעלות התקציבית השנתית, לפי הערכת משרד הבטחון, מאוד זניחה, עד 50,000 ש"ח. 

אשר על כן, אני מציע לאשר את החלת דין הרציפות, אלא אם למישהו מהחברים היושבים כאן יש השגות. 

גיא שמי:

	אדוני היושב ראש, אני נציג משרד האוצר, אין לנו השגות ואנחנו לא מתנגדים להצעת החוק, אני רק רוצה להעיר לתשומת לב הוועדה שבשורה האחרונה של דברי ההסבר נפלה טעות, ובמקום: "המימון יבוא מסעיף הרזרבה הכללית בתקציב המדינה" צ"ל: "המימון יבוא מסעיף הרזרבה של משרד הבטחון". זה הכל. 

היו"ר דוד טל:

	תודה, הדבר יתוקן.

	חבר-הכנסת חיים כץ, יש לך התנגדות?

חיים כץ:

	לא. 

היו"ר דוד טל:

	אם כן, הוועדה מאשרת החלת דין הרציפות להצעת חוק משפחות חיילים שנספו במערכה (תגמולים ושיקום)(תיקון מס' 21)(שינוי בזכאות לבן משפחה של נספה), התשנ"ט1999-.

	אני מודה לכם מאוד.

	הישיבה נעולה.

(הישיבה ננעלה בשעה 09:45) 
